58. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 379 της 5/16 Ιουν. 1975 (ΦΕΚ Α΄ 117) Περί καθορισμού των Κλάδων Πολιτικού Προσωπικού του Υπουργείου Εθνικής Αμύνης, δια το οποίον θα ισχύη το μισθολόγιον των Τεχνιτών Υπαλλήλων του Υπουργείου Δημοσίων Έργων. Έχοντες υπ’ όψει: 1.Τας διατάξεις: α)Του άρθρου 77 του Ν.Δ. 192/1973 «περί Οργανισμού Πολιτικού Προσωπικού Υπουργείου Εθνικής Αμύνης» (ΦΕΚ Α΄ 274/5.10.73). β)Των άρθρων 2, 3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως» (ΦΕΚ Α΄ 367/7.12.74). 2.Την υπ’ αριθ. 293/1975 Γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως, Εθνικής Αμύνης και Οικονομικών, απεφασίσαμεν και διατάσσομεν: Άρθρον μόνον. Οι Κλάδοι μονίμων Πολιτικών Υπαλλήλων του Υπουργείου Εθνικής Αμύνης, δια το Προσωπικόν των οποίων θα ισχύη εφεξής το μισθολόγιον των Τεχνικών Υπαλλήλων του Υπουργείου Δημοσίων Έργων, ορίζονται ως κάτωθι: α)Α΄ Κατηγορίας. 1)Α1 Αρχιτεκτόνων. 2)Α2 Αεροναυπηγών. 3)Α3 Μηχανολόγων-Ηλεκτρολόγων. 4)Α4 Ναυπηγών Μηχανολόγων. 5)Α5 Πολιτικών Μηχανικών. 6)Α6 Τοπογράφων-Μεταλλειολόγων. 7)Α7 Χημικών. 8)Α8 Ηλεκτρονικών. 9)Α10 Φυσικομαθηματικών (εφ’ όσον κατέχουν εξειδίκευσιν εις την Πυρηνικήν Φυσικήν ή ειδικότητα Ακτινοφυσικού). 10)Α11 Αναλυτών. 11)Α12 Προγραμματιστών Ηλεκτρονικών Υπολογιστών. 12)Α13 Επιχειρησιακών Ερευνητών. 13)Α14 Στατιστικής. 14)Α16 Κλωστοϋφαντουργών. 15)Α17 Υδρογράφων-Ωκεανογράφων. 16)Α18 Μετεωρολόγων Α΄ Τάξεως. β.Β΄ Κατηγορίας. 1)Β1 Υπομηχανικών. 2)Β5 Γεωμετρών. 3)Β6 Χρωμολιθογράφων. 4)Β7 Σχεδιαστών. 5)Β8 Χειριστών Μηχανογραφικών Συσκευών. 6)Β9 Προγραμματιστών Ηλεκτρονικών Υπολογιστών. 7)Β10 Μετεωρολόγων Β΄ Τάξεως. 8)Β11 Μετεωρολόγων Γ΄ Τάξεως. 9)Β12 Ραδιοτηλεγραφητών. γ.Προσωρινοί Κλάδοι. 1)ΒΠ1 Ηλεκτρονικών. 2)ΒΠ2 Ραδιοτεχνιτών. 3)ΒΠ5 Εργοδηγών. 4)ΒΠ6 Τεχνικών. 5)ΒΠ8 Ραδιοτηλεγραφητών. 6)ΒΠ9 Μηχανοτεχνιτών-Ηλεκτροτεχνιτών. 7)ΒΠ10 Τεχνιτών. 8)ΒΠ11 Τεχνιτών Γραφικών Τεχνών. Εις τον Ημέτερον επί της Εθνικής Αμύνης Υπουργόν, ανατίθεμεν την δημοσίευσιν και εκτέλεσιν του παρόντος Διατάγματος. 